Lucien Léonard - Wikipedia

# Lucien Léonard

### Èn årtike di Wikipedia.

coviete del croejhete da Léonard

Lucien Léonard (pacô rwalonijhî e Lucyin Linåd) a skepyî e 1909 et mori e 1989. Il esteut d' Annvoye. C' esteut aprume on rcwereu sol walon, ey on bouteu pol walon. Onk des prumîs a tofer sayî do mostrer l' adire inte li walon eyet l' francès å livea del croejhete. Et-z eplaidî, po ça, "Ene saye di croejhete di nosse patwès" (1972). Come mwaisse eplaideu des Cayés Walons, i n' rixhinéve nén po les scrijheus epronter des beas mots å lidjwès, s' i manként e namurwès, metans croejhete, diloujhe. I djåze mo voltî walon e sôcieté, et scrire a ses soçons e walon. Si mwaisse-ouve, c' est, sins manke, li Lexique namurois (1969), on gros spès motî adjinçné idêye pa idêye. Il aveut rascodou li pris do govienmint haut la main. Mins, divant l' SLLW l' eplaidî, i lyi a falou rbouter dsu cénk ans å lon, avou l' coplaedje l' pere Guillaume. I fourit prezidint des Relîs Namurwès di 1968 a 1989, et-z î assaetchî des noveas scrijheus. Il esteut eto mimbe del S.L.L.W. Di s' mestî, il esteut apoticåre a l' årmêye. Il aveut scrît sacwants sincieus papîs e francès, inte di zels sol pitizeye.

Il a stî rprin dins l' antolodjeye «Scrire».

## [candjî] L' ouve da Lucyin Linåd, et si rmanance

coviete do motî da Léonard

- Rifondeu sins l' saveur, il erîla les scrijhas des longs O dins l' Namurwès: a pårti d' lu, li å serè tofer sicrît au, Tant k' å ô, i serè scrît ô, et pus au (on trô, nén on trau).
- Il a ecoraedjî Lucyin Somme a ses cminçmints (et scrire l' adrovaedje di "Ene veye di djin"). Ci-cial l' a coplé dins l' ramexhnaedje di l' antolodjeye “Fleurs dialectales” (1974).
- C' est Lucyin Linåd k' a scolé Lucyin Mahin, tot lyi scrijhant, et l' ricoridjî bén vayanmint et publiyî raddimint ses tecses ezès Cahiers wallons, et l' Avni do Lussimbork. Il a scrît l' adrovaedje do prumî tome di "Ene båke so les bwès d' l' Årdene".

Prin del pådje «http://wa.wikipedia.org../../../l/u/c/Lucien_L%C3%A9onard_5b4f.html»

Categoreye: Ricwereus sol walon

##### Views

- Årtike
- Copene
- Modêye d' asteure

##### Cweri